# Euroopan unionin C 197/2023

| | ISSN 1977-1053 |
| --- | --- |
| Euroopan unionin
  virallinen lehti | C 197 |
| | |
| Suomenkielinen laitos | Tiedonantoja ja ilmoituksia | 66. vuosikerta5. kesäkuu 2023 |

ISSN 1977-1053

Euroopan unionin

virallinen lehti

C 197

Suomenkielinen laitos

Tiedonantoja ja ilmoituksia

66. vuosikerta5. kesäkuu 2023

---

| Sisältö | Sivu |
| --- | --- |
| | IV   Tiedotteet |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET |
| | Neuvosto |
| 2023/C 197/01 | Neuvoston päätös, annettu 30 päivänä toukokuuta 2023, kahden jäsenvaltioiden edustajan nimittämisestä Euroopan elintarviketurvallisuusviranomaisen johtokunnan jäseniksi ja varajäseniksi | 1 |
| | Euroopan komissio |
| 2023/C 197/02 | Euron kurssi – 2. kesäkuuta 2023 | 3 |

Sisältö

Sivu

IV   Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Neuvosto

2023/C 197/01

Neuvoston päätös, annettu 30 päivänä toukokuuta 2023, kahden jäsenvaltioiden edustajan nimittämisestä Euroopan elintarviketurvallisuusviranomaisen johtokunnan jäseniksi ja varajäseniksi

1

Euroopan komissio

2023/C 197/02

Euron kurssi – 2. kesäkuuta 2023

3

---

| | V   Ilmoitukset |
| --- | --- |
| | MUUT SÄÄDÖKSET |
| | Euroopan komissio |
| 2023/C 197/03 | Erään maataloustuotteiden ja elintarvikkeiden alan suojatun alkuperänimityksen tai suojatun maantieteellisen merkinnän hyväksytyn tuote-eritelmän vakiomuutoksen julkaiseminen (komission delegoidun asetuksen (EU) N:o 664/2014 6 b artiklan 2 ja 3 kohta) | 4 |
| 2023/C 197/04 | Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen | 9 |

V   Ilmoitukset

MUUT SÄÄDÖKSET

Euroopan komissio

2023/C 197/03

Erään maataloustuotteiden ja elintarvikkeiden alan suojatun alkuperänimityksen tai suojatun maantieteellisen merkinnän hyväksytyn tuote-eritelmän vakiomuutoksen julkaiseminen (komission delegoidun asetuksen (EU) N:o 664/2014 6 b artiklan 2 ja 3 kohta)

4

2023/C 197/04

Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen

9

---

| FI | |
| --- | --- |

FI

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Neuvosto

| 5.6.2023 | FI | Euroopan unionin virallinen lehti | C 197/1 |
| --- | --- | --- | --- |

5.6.2023

FI

Euroopan unionin virallinen lehti

C 197/1

---

NEUVOSTON PÄÄTÖS,

annettu 30 päivänä toukokuuta 2023,

kahden jäsenvaltioiden edustajan nimittämisestä Euroopan elintarviketurvallisuusviranomaisen johtokunnan jäseniksi ja varajäseniksi

(2023/C 197/01)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen,

ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 25 artiklan 1 kohdan,

ottaa huomioon Tanskan ja Ruotsin neuvostolle esittämät ehdokkaat,

sekä katsoo seuraavaa:

| (1) | Euroopan elintarviketurvallisuusviranomaisen (EFSA) riippumattomuus, korkea tieteellinen taso, avoimuus ja tehokkuus on ehdottomasti taattava. On myös välttämätöntä varmistaa EFSAn yhteistyö jäsenvaltioiden kanssa. |
| --- | --- |

(1)

Euroopan elintarviketurvallisuusviranomaisen (EFSA) riippumattomuus, korkea tieteellinen taso, avoimuus ja tehokkuus on ehdottomasti taattava. On myös välttämätöntä varmistaa EFSAn yhteistyö jäsenvaltioiden kanssa.

| (2) | Asetuksen (EY) N:o 178/2002 25 artiklan 1 kohdan mukaan kunkin jäsenvaltion on nimettävä jäsen ja varajäsen edustajikseen EFSAn johtokuntaan. Neuvosto nimittää näin nimetyt jäsenet ja varajäsenet neljän vuoden toimikaudeksi, joka voidaan uusia, ja heillä on äänioikeus. |
| --- | --- |

(2)

Asetuksen (EY) N:o 178/2002 25 artiklan 1 kohdan mukaan kunkin jäsenvaltion on nimettävä jäsen ja varajäsen edustajikseen EFSAn johtokuntaan. Neuvosto nimittää näin nimetyt jäsenet ja varajäsenet neljän vuoden toimikaudeksi, joka voidaan uusia, ja heillä on äänioikeus.

| (3) | Neuvosto nimitti 7 päivänä huhtikuuta 2022 antamallaan päätöksellä (2) jäsenvaltioiden edustajat EFSAn johtokunnan jäseniksi ja varajäseniksi 1 päivänä heinäkuuta 2022 alkavaksi ja 30 päivänä kesäkuuta 2026 päättyväksi kaudeksi. |
| --- | --- |

(3)

Neuvosto nimitti 7 päivänä huhtikuuta 2022 antamallaan päätöksellä (2) jäsenvaltioiden edustajat EFSAn johtokunnan jäseniksi ja varajäseniksi 1 päivänä heinäkuuta 2022 alkavaksi ja 30 päivänä kesäkuuta 2026 päättyväksi kaudeksi.

| (4) | EFSAlle ilmoitettiin 13 päivänä helmikuuta 2023 päivätyllä kirjeellä Tanskan jäsenen Annelise FENGERin jäämisestä eläkkeelle. |
| --- | --- |

(4)

EFSAlle ilmoitettiin 13 päivänä helmikuuta 2023 päivätyllä kirjeellä Tanskan jäsenen Annelise FENGERin jäämisestä eläkkeelle.

| (5) | EFSAlle ilmoitettiin 23 päivänä maaliskuuta 2023 päivätyllä kirjeellä Ruotsin varajäsenen Hanna DUFVAn jäämisestä eläkkeelle. |
| --- | --- |

(5)

EFSAlle ilmoitettiin 23 päivänä maaliskuuta 2023 päivätyllä kirjeellä Ruotsin varajäsenen Hanna DUFVAn jäämisestä eläkkeelle.

| (6) | Kaksi uutta edustajaa olisi sen vuoksi nimitettävä heidän edeltäjiensä jäljellä oleviksi toimikausiksi. |
| --- | --- |

(6)

Kaksi uutta edustajaa olisi sen vuoksi nimitettävä heidän edeltäjiensä jäljellä oleviksi toimikausiksi.

| (7) | Tanskan ja Ruotsin nimeämillä edustajilla on asiaankuuluvaa ja laajaa kokemusta sekä asiantuntemusta elintarvikeketjuun liittyvän lainsäädännön ja politiikan alalla, riskinarviointi mukaan lukien, sekä johtamiseen liittyvistä, hallinnollisista, taloudellisista ja oikeudellisista asioista. Näin ollen heidän nimittämisellään varmistetaan, että EFSAn johtokunnassa on mahdollisimman korkea pätevyystaso ja mahdollisimman laaja asiaankuuluva kokemus, |
| --- | --- |

(7)

Tanskan ja Ruotsin nimeämillä edustajilla on asiaankuuluvaa ja laajaa kokemusta sekä asiantuntemusta elintarvikeketjuun liittyvän lainsäädännön ja politiikan alalla, riskinarviointi mukaan lukien, sekä johtamiseen liittyvistä, hallinnollisista, taloudellisista ja oikeudellisista asioista. Näin ollen heidän nimittämisellään varmistetaan, että EFSAn johtokunnassa on mahdollisimman korkea pätevyystaso ja mahdollisimman laaja asiaankuuluva kokemus,

ON HYVÄKSYNYT TÄMÄN PÄÄTÖKSEN:

1 artikla

Nimitetään seuraava henkilö Euroopan elintarviketurvallisuusviranomaisen johtokunnan jäseneksi 30 päivänä kesäkuuta 2026 päättyväksi kaudeksi:

| — | Tejs BINDERUP (Tanska). |
| --- | --- |

—

Tejs BINDERUP (Tanska).

2 artikla

Nimitetään seuraava henkilö Euroopan elintarviketurvallisuusviranomaisen johtokunnan varajäseneksi 30 päivänä kesäkuuta 2026 päättyväksi kaudeksi:

| — | Kristina GRANELLI (Ruotsi). |
| --- | --- |

—

Kristina GRANELLI (Ruotsi).

3 artikla

Tämä päätös tulee voimaan päivänä, jona se hyväksytään.

Tehty Brysselissä 30 päivänä toukokuuta 2023.

Neuvoston puolesta

Puheenjohtaja

P. KULLGREN

---

(1)  EYVL L 31, 1.2.2002, s. 1.

1

(2)  Neuvoston päätös, annettu 7 päivänä huhtikuuta 2022, jäsenvaltioiden edustajien nimittämisestä Euroopan elintarviketurvallisuusviranomaisen johtokunnan jäseniksi ja varajäseniksi (EUVL C 159, 12.4.2022, s. 6).

2

---

Euroopan komissio

| 5.6.2023 | FI | Euroopan unionin virallinen lehti | C 197/3 |
| --- | --- | --- | --- |

5.6.2023

FI

Euroopan unionin virallinen lehti

C 197/3

---

Euron kurssi (1)

2. kesäkuuta 2023

(2023/C 197/02)

1 euro =

| | Rahayksikkö | Kurssi |
| --- | --- | --- |
| USD | Yhdysvaltain dollaria | 1,0763 |
| JPY | Japanin jeniä | 149,46 |
| DKK | Tanskan kruunua | 7,4488 |
| GBP | Englannin puntaa | 0,85930 |
| SEK | Ruotsin kruunua | 11,5505 |
| CHF | Sveitsin frangia | 0,9758 |
| ISK | Islannin kruunua | 150,10 |
| NOK | Norjan kruunua | 11,8450 |
| BGN | Bulgarian leviä | 1,9558 |
| CZK | Tšekin korunaa | 23,657 |
| HUF | Unkarin forinttia | 371,36 |
| PLN | Puolan zlotya | 4,4975 |
| RON | Romanian leuta | 4,9622 |
| TRY | Turkin liiraa | 22,4742 |
| AUD | Australian dollaria | 1,6248 |
| CAD | Kanadan dollaria | 1,4443 |
| HKD | Hongkongin dollaria | 8,4346 |
| NZD | Uuden-Seelannin dollaria | 1,7652 |
| SGD | Singaporen dollaria | 1,4474 |
| KRW | Etelä-Korean wonia | 1 401,66 |
| ZAR | Etelä-Afrikan randia | 20,9461 |
| CNY | Kiinan juan renminbiä | 7,6065 |
| IDR | Indonesian rupiaa | 15 975,82 |
| MYR | Malesian ringgitiä | 4,9268 |
| PHP | Filippiinien pesoa | 60,132 |
| RUB | Venäjän ruplaa | |
| THB | Thaimaan bahtia | 37,251 |
| BRL | Brasilian realia | 5,3752 |
| MXN | Meksikon pesoa | 18,8527 |
| INR | Intian rupiaa | 88,6380 |

Rahayksikkö

Kurssi

USD

Yhdysvaltain dollaria

1,0763

JPY

Japanin jeniä

149,46

DKK

Tanskan kruunua

7,4488

GBP

Englannin puntaa

0,85930

SEK

Ruotsin kruunua

11,5505

CHF

Sveitsin frangia

0,9758

ISK

Islannin kruunua

150,10

NOK

Norjan kruunua

11,8450

BGN

Bulgarian leviä

1,9558

CZK

Tšekin korunaa

23,657

HUF

Unkarin forinttia

371,36

PLN

Puolan zlotya

4,4975

RON

Romanian leuta

4,9622

TRY

Turkin liiraa

22,4742

AUD

Australian dollaria

1,6248

CAD

Kanadan dollaria

1,4443

HKD

Hongkongin dollaria

8,4346

NZD

Uuden-Seelannin dollaria

1,7652

SGD

Singaporen dollaria

1,4474

KRW

Etelä-Korean wonia

1 401,66

ZAR

Etelä-Afrikan randia

20,9461

CNY

Kiinan juan renminbiä

7,6065

IDR

Indonesian rupiaa

15 975,82

MYR

Malesian ringgitiä

4,9268

PHP

Filippiinien pesoa

60,132

RUB

Venäjän ruplaa

THB

Thaimaan bahtia

37,251

BRL

Brasilian realia

5,3752

MXN

Meksikon pesoa

18,8527

INR

Intian rupiaa

88,6380

---

(1)  Lähde: Euroopan keskuspankin ilmoittama viitekurssi.

---

V Ilmoitukset

MUUT SÄÄDÖKSET

Euroopan komissio

| 5.6.2023 | FI | Euroopan unionin virallinen lehti | C 197/4 |
| --- | --- | --- | --- |

5.6.2023

FI

Euroopan unionin virallinen lehti

C 197/4

---

Erään maataloustuotteiden ja elintarvikkeiden alan suojatun alkuperänimityksen tai suojatun maantieteellisen merkinnän hyväksytyn tuote-eritelmän vakiomuutoksen julkaiseminen (komission delegoidun asetuksen (EU) N:o 664/2014 6 b artiklan 2 ja 3 kohta)

(2023/C 197/03)

Tämä tiedonanto julkaistaan komission delegoidun asetuksen (EU) N:o 664/2014 (1) 6 b artiklan 5 kohdan mukaisesti.

Ilmoitus jäsenvaltiosta peräisin olevan suojatun alkuperänimityksen tai suojatun maantieteellisen merkinnän tuote-eritelmään tehtävää vakiomuotoista muutosta koskevan hakemuksen hyväksymisestä [Asetus (EU) N:o 1151/2012]

”Maçã de Alcobaça”

EU-nro: PGI-PT-0261-AM01 – 15.3.2023

SAN ( ) SMM (X)

1.   Tuotteen nimi

”Maçã de Alcobaça”

2.   Jäsenvaltio, johon maantieteellinen alue kuuluu

Portugali

3.   Vakiomuotoisen muutoksen ilmoittava jäsenvaltion viranomainen

Maatalouden ja maaseudun kehittämisen pääosasto

–

4.   Hyväksytyn muutoksen / hyväksyttyjen muutosten kuvaus

Suojatun alkuperänimityksen tai suojatun maantieteellisen merkinnän tuote-eritelmän muun kuin vähäisen muutoksen hyväksymistä koskeva hakemus

Kuvaus

Suojatun maantieteellisen merkinnän nimeen liittyvät erityiset merkintätiedot. Maçã de Alcobaça -logo poistettiin, jotta

| | kuva ei vanhene tai muutu epäasianmukaiseksi tai turhaksi vuosien mittaan |
| --- | --- |

kuva ei vanhene tai muutu epäasianmukaiseksi tai turhaksi vuosien mittaan

| | suojattua maantieteellistä merkintää voivat käyttää tahot, jotka eivät kuulu hallintoryhmään |
| --- | --- |

suojattua maantieteellistä merkintää voivat käyttää tahot, jotka eivät kuulu hallintoryhmään

| | vähennetään ristiriidan lähteitä eri markkinointitapojen ja -strategioiden välillä. |
| --- | --- |

vähennetään ristiriidan lähteitä eri markkinointitapojen ja -strategioiden välillä.

Muutos vaikuttaa yhtenäiseen asiakirjaan.

YHTENÄINEN ASIAKIRJA

”Maçã de Alcobaça”

EU-nro: PGI-PT-0261-AM01 – 15.3.2022

SAN ( ) SMM (X)

1.   [SAN:n tai SMM:n] nimi tai nimet

”Maçã de Alcobaça”

2.   Jäsenvaltio tai kolmas maa

Portugali

3.   Maataloustuotteen tai elintarvikkeen kuvaus

3.1.   Tuotelaji [liitteen XI mukaisesti]

Luokka 1.6 Hedelmät, vihannekset ja viljat sellaisenaan tai jalostettuina

3.2.   Kuvaus 1 kohdassa nimetystä tuotteesta

Lajikeryhmiin Casa Nova, Golden Delicious, Red Delicious, Gala, Fuji, Granny Smith, Jonagold, Reineta ja Pink kuuluva rajatulla maantieteellisellä alueella tuotettu hedelmä, jonka ominaispiirteitä ovat tiivis ja rapean lohkeava malto sekä korkea sokeri- ja happopitoisuus; nämä antavat sille makean hapahkon maun ja voimakkaan aromin.

Maçã de Alcobaça -lajikkeiden ravitsemuksellisia ja toiminnallisia ominaisuuksia koskevassa tutkimuksessa (Taulukko 1 – Almeida & Pintado, 2008) saatujen keskiarvojen perusteella tuotteen kokonaishappopitoisuus on korkea. Tämä on ratkaiseva tekijä sokerien ja happojen välisen tasapainoisen suhteen kannalta ja antaa Maçã de Alcobaça -omenalle makean hapahkon maun ja aromin, jotka erottavat sen muista omenoista.

Taulukko 1

Tutkittujen omenalajikkeiden liukenevien aineiden pitoisuus ja kokonaishappopitoisuus

| Eri omenalajikkeiden keskiarvojen vaihteluväli | Liukenevat aineet (g/100 g) | Kokonaishappopitoisuus
  (g malaattia/100 g) |
| --- | --- | --- |
| 10,2 –15,3 | 0,2 –0,76 |
| Lähde: Domingos Almeida & Manuela Pintado, 2008. Caracterização nutritiva e funcional de variedades de Maçã de Alcobaça. Project Agro 937. |

Eri omenalajikkeiden keskiarvojen vaihteluväli

Liukenevat aineet (g/100 g)

Kokonaishappopitoisuus

(g malaattia/100 g)

10,2 –15,3

0,2 –0,76

Lähde: Domingos Almeida & Manuela Pintado, 2008. Caracterização nutritiva e funcional de variedades de Maçã de Alcobaça. Project Agro 937.

Maça de Alcobaça -omenilla on myös muita erityisiä laadullisia ja aistinvaraisia ominaisuuksia, joiden voidaan niin ikään katsoa johtuvan tuotantoalueen ekologisista erityisolosuhteista. Niihin kuuluvat erityisen tiivisrakenteinen rapea malto, hyvin voimakas punainen väritys punaisiin ja kaksivärisiin lajikeryhmiin kuuluvissa omenoissa, voimakas aromaattisuus, selvästi erottuvat täplät tai huokoset kuoressa ja kantakuopan ruskea laikku.

Maçã de Alcobaça -omenat pidetään kaupan

| a) | kokonaisina, joko kuorellisina tai kuorittuina ja |
| --- | --- |

a)

kokonaisina, joko kuorellisina tai kuorittuina ja

| b) | kuorellisina tai kuorittuina paloina. |
| --- | --- |

b)

kuorellisina tai kuorittuina paloina.

3.3.   Rehu (vain eläinperäiset tuotteet) ja raaka-aineet (vain jalostetut tuotteet)

–

3.4.   Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien Maçã de Alcobaça -omenan tuotantovaiheiden hedelmätarhojen istuttamisesta sadonkorjuuhun on tapahduttava rajatulla maantieteellisellä alueella.

3.5.   Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Sadonkorjuu tapahtuu siinä vaiheessa, kun omenat ovat saavuttaneet sellaisen kypsyysasteen, että niiden kypsyminen voi jatkua ja ne voidaan säilyttää asianmukaisesti kylmässä. Kaikkia omenoita ei pakata heti sadonkorjuun ja pakkaamoon tai varastoon saapumisen jälkeen. Kaikki toimenpiteet ja rekisterit, joiden avulla tuotteen alkuperä voidaan jäljittää, tarkastetaan.

Kaikkien muiden kaupallisten tarjontamuotojen osalta on noudatettava samoja pakollisia vaatimuksia, jotka koskevat tuoreita omenoita, lukuun ottamatta kokoa ja luokkaa.

Pesu, paloitteleminen ja pakkaaminen eivät saa muuttaa tuoreen Maçã de Alcobaça -omenan ominaisuuksia. Sellaiset erät kuorittuja tai paloiteltuja omenoita, jotka eivät täytä tuotteen ominaisuuksille asetettuja vaatimuksia, on hylättävä. Omenat pestään kokonaisina, jotta tuoreen tuotteen ominaisuudet eivät pääse heikkenemään.

Hapettumisen vähentämiseksi kuoriminen, paloitteleminen ja pakkaaminen on tehtävä jäähdytetyssä tilassa. Omenat on pakattava erityiskelmusta valmistettuun tiiviiseen suojapakkaukseen, joka estää kaasujenvaihdon ulkopuolisen ilman kanssa siten, että syntyy ympäristöön nähden vain vähän happea sisältävä suojakaasutila. Näiden käsittelyvaiheiden jälkeen pakkaamisen, varastoinnin ja kuljetuksen on niin ikään tapahduttava jäähdytetyissä olosuhteissa.

3.6.   Tuotteen, johon rekisteröity nimi viittaa, merkitsemistä koskevat erityiset säännöt

Maça de Alcobaça -omenoiden merkinnöissä tuotteen nimen perässä on oltava ilmaisu ”Indicação Geográfica Protegida” tai lyhenne ”IGP”.

4.   Maantieteellisen alueen tarkka rajaus

Rajattu maantieteellinen alue käsittää seuraavien kuntien hallinnolliset alueet: Alcobaça, Batalha, Bombarral, Cadaval, Caldas da Rainha, Leiria, Lourinhã, Marinha Grande, Nazaré, Óbidos, Peniche, Porto de Mós, Rio Maior ja Torres Vedras.

5.   Yhteys maantieteelliseen alueeseen

Maçã de Alcobaça -omenan tuotantoalue sijaitsee kutakuinkin Serra dos Candeeirosin ylänköalueen ja valtameren välissä, missä vallitsee aivan erityislaatuinen mikroilmasto. Tämä yhdessä viljelyyn hyvin soveltuvan maaperän kanssa luo erinomaiset edellytykset aistinvaraisilta ominaisuuksiltaan korkealuokkaisten ja muilla alueilla tuotetuista omenoista erityispiirteidensä ansiosta erottuvien omenoiden tuotannolle.

Yksilöidyn maantieteellisen alueen fysiografisesta monimuotoisuudesta johtuen mikroilmaston erityisyys ympäröiviin alueisiin verrattuna on ratkaiseva tekijä, jolla voidaan selittää näiden omenapuulajikkeiden erilainen kasvukehitys. Atlantin valtameren läheisyyden ansiosta lämpötilat ovat tasaisia ja päivän keskilämpötila on noin 15 °C. Vuoden kokonaissademäärä vaihtelee keskimäärin 600 mm:stä 900 mm:iin Serra dos Candeeirosin ylänköalueen laidalla Alcobaçan alueella. Meren läheisyys ja pääosin pohjoisesta ja luoteesta puhaltavat tuulet vaikuttavat ilman kosteuteen, jonka vuotuinen keskiarvo on noin 80 prosenttia. Välimeren läheisyyden päinvastaisesta vaikutuksesta huolimatta auringonpaisteen määrään vaikuttaa alueen pilvisyys, ja aurinkoisten tuntien määrä on keskimäärin 2 400–2 500 tuntia.

Mikroilmaston erityisyys ympäröiviin alueisiin verrattuna on ratkaiseva tekijä, jolla voidaan selittää omenapuulajikkeiden erilainen kasvukehitys ja hyvä menestyminen tällä alueella.

Rajatulla maantieteellisellä alueella edellä kuvatuista lajikkeista tuotetuille omenoille on ominaista erityisen tiivisrakenteinen rapea malto, korkea sokeripitoisuus ja niin ikään korkea happopitoisuus, minkä ansiosta niihin kehittyy erityinen makean hapahko maku ja voimakas aromi.

Instituto Ricardo Jorge -tutkimuslaitoksen elintarvikearvoja koskevissa taulukoissa julkaistuihin omenoiden viitearvoihin (Taulukko 2 – INSA, 2006) verrattuna Maçã de Alcobaça -lajikkeiden ravitsemuksellisten ja toiminnallisten arvojen määrittämistä koskevassa tutkimuksessa saadut keskiarvot (Taulukko 1 – Almeida & Pintado, 2008) osoittavat huomattavan eron kokonaishappopitoisuudessa (lähes kaksinkertainen).

Taulukko 2

Omenoiden ravitsemuksellinen koostumus

| Omena | Energia (kcal/100 g) | Vesi (g/100 g) | Ravintokuitu (g/100 g) | Hiilihydraatit (g/100 g) | Orgaaniset hapot (g/100 g) | Proteiini (g/100 g) | Rasva (g/100 g) | Kivennäisaineet (g/100 g) |
| --- | --- | --- | --- | --- | --- | --- | --- | --- |
| 57 | 82,9 | 2,1 | 13,6 | 0,20 | 0,2 | 0,5 | 0,32 |
| Lähde: INSA (2006). |

Omena

Energia (kcal/100 g)

Vesi (g/100 g)

Ravintokuitu (g/100 g)

Hiilihydraatit (g/100 g)

Orgaaniset hapot (g/100 g)

Proteiini (g/100 g)

Rasva (g/100 g)

Kivennäisaineet (g/100 g)

57

82,9

2,1

13,6

0,20

0,2

0,5

0,32

Lähde: INSA (2006).

Muiden analysoitujen ominaisuuksien ohella Maçã de Alcobaça -lajikkeiden ravitsemuksellisten ja toiminnallisten arvojen määrittämistä koskevassa tutkimuksessa tarkastellaan Maçã de Alcobaça -omenoiden ravitsemuksellista koostumusta (Taulukko 3). Taulukossa 3 esitetyistä arvoista käy ilmi, että Maçã de Alcobaça -lajikkeiden keskimääräiset hiilihydraatti- ja proteiinipitoisuudet ovat korkeammat kuin Instituto Nacional de Saúde Dr Ricardo Jorge -tutkimuslaitoksen julkaisemassa elintarvikkeiden koostumusta käsittelevässä taulukossa omenoille yleensä ilmoitetut keskiarvot (Taulukko 2 – INSA, 2006).

Taulukko 3

Tiettyjen Maça de Alcobaça -lajikkeiden ravitsemuksellinen koostumus Arvot koskevat syötävän osan (kuori ja malto) tuorepainoa

| Lajikkeet keskimäärin | Energia (kcal/100 g) | Vesi (g/100 g) | Ravintokuitu (g/100 g) | Hiilihydraatit (g/100 g) | Proteiini (g/100 g) | Rasva (g/100 g) | Kivennäisaineet (g/100 g) |
| --- | --- | --- | --- | --- | --- | --- | --- |
| 52,7 | 84,5 | 2,1 | 14,9 | 0,37 | 0,10 | 0,22 |
| Lähde: Domingos Almeida & Manuela Pintado, 2008. Caracterização nutritiva e funcional de variedades de Maçã de Alcobaça. Projecto Agro 937. |

Lajikkeet keskimäärin

Energia (kcal/100 g)

Vesi (g/100 g)

Ravintokuitu (g/100 g)

Hiilihydraatit (g/100 g)

Proteiini (g/100 g)

Rasva (g/100 g)

Kivennäisaineet (g/100 g)

52,7

84,5

2,1

14,9

0,37

0,10

0,22

Lähde: Domingos Almeida & Manuela Pintado, 2008. Caracterização nutritiva e funcional de variedades de Maçã de Alcobaça. Projecto Agro 937.

| 5.3 | Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)
  Geneettisten (Iglesias et al., 2008; 2012) ja ekofysiologisten (Gonzalez-Talice et al., 2013) tekijöiden lisäksi Maçã de Alcobaça -omenoiden laadullisten ja aistinvaraisten ominaisuuksien, erityisesti värityksen ja aromien, kehittymisen suhteen on syytä ottaa huomioon lämpötilan ja kosteuden kaltaisten ympäristötekijöiden vaikutus.
  Atlantin valtameren ja pohjoisesta etelään meren suuntaisesti ulottuvan Aire-Candeeiros-Montejunto-ylänköalueen läheisyydestä johtuvat erityiset lämpötila- ja kosteusolosuhteet vaikuttavat Maçã de Alcobaça -omenan ravitsemuksellisiin ominaisuuksiin ja antavat sille muihin omenoihin verrattuna raikkaamman ja mehukkaamman koostumuksen.
  Alcobaçan alueella tuotettujen omenoiden maantieteellisen merkinnän tunnustaminen ja suojaaminen on perusteltua paitsi niiden kiistämättömän erityislaadun perusteella myös siksi, että kyseisellä nimellä on jo vuosisatainen erinomainen maine markkinoilla.
  Maçã de Alcobaça -omenoiden tuotantoalue vastaa aluetta, joka on perinteisesti tunnettu nimellä ”Coutos de Alcobaça”. Sen alkuperäinen rajaus johtui ensisijaisesti senaikaisista poliittisista tekijöistä (1100- ja 1200-luvuilla), mutta eräiden historiallisten tietojen perusteella alue saattoi ulottua kauemmas etelään.
  Munkit ottivat käyttöönsä viljelykelpoiset alueet, jotka vastaavat omenan nykyistä tuotantoaluetta.
  Hedelmäpuiden ja erityisesti omenapuun viljelystä alkoi tulla tärkeä elinkeino. Tuohon aikaan makeisia oli vähän, joten omenoita syötiin runsaiden aterioiden jälkiruoaksi. M. Vieira Natividaden mukaan munkit hoitivat aina hedelmäpuitaan hyvin.
  Alcobaçan alueen omenoiden aistinvaraiset laatuominaisuudet alkoivat erottua jo varhain. ”Niissä yhdistyivät ominaisuudet, jotka tekivät niistä ainutlaatuisia: makeasta asteittain hapokkaampaan lajikkeesta riippuen, herkullinen tuoksu, lumoavan voimakas väri...”. (Natividade, M. V., 1912 – Frutas d’Alcobaça).
  Ja M. Vieira Natividade jatkaa: ”Viljely oli ja on edelleen niin laajalle levinnyttä, että vielä tänäänkin, kun Alcobaçan alueella puhutaan hedelmistä ja hedelmätarhoista, tarkoitetaan omenoita ja omenatarhoja.” |
| --- | --- |

5.3

Geneettisten (Iglesias et al., 2008; 2012) ja ekofysiologisten (Gonzalez-Talice et al., 2013) tekijöiden lisäksi Maçã de Alcobaça -omenoiden laadullisten ja aistinvaraisten ominaisuuksien, erityisesti värityksen ja aromien, kehittymisen suhteen on syytä ottaa huomioon lämpötilan ja kosteuden kaltaisten ympäristötekijöiden vaikutus.

Atlantin valtameren ja pohjoisesta etelään meren suuntaisesti ulottuvan Aire-Candeeiros-Montejunto-ylänköalueen läheisyydestä johtuvat erityiset lämpötila- ja kosteusolosuhteet vaikuttavat Maçã de Alcobaça -omenan ravitsemuksellisiin ominaisuuksiin ja antavat sille muihin omenoihin verrattuna raikkaamman ja mehukkaamman koostumuksen.

Alcobaçan alueella tuotettujen omenoiden maantieteellisen merkinnän tunnustaminen ja suojaaminen on perusteltua paitsi niiden kiistämättömän erityislaadun perusteella myös siksi, että kyseisellä nimellä on jo vuosisatainen erinomainen maine markkinoilla.

Maçã de Alcobaça -omenoiden tuotantoalue vastaa aluetta, joka on perinteisesti tunnettu nimellä ”Coutos de Alcobaça”. Sen alkuperäinen rajaus johtui ensisijaisesti senaikaisista poliittisista tekijöistä (1100- ja 1200-luvuilla), mutta eräiden historiallisten tietojen perusteella alue saattoi ulottua kauemmas etelään.

Munkit ottivat käyttöönsä viljelykelpoiset alueet, jotka vastaavat omenan nykyistä tuotantoaluetta.

Hedelmäpuiden ja erityisesti omenapuun viljelystä alkoi tulla tärkeä elinkeino. Tuohon aikaan makeisia oli vähän, joten omenoita syötiin runsaiden aterioiden jälkiruoaksi. M. Vieira Natividaden mukaan munkit hoitivat aina hedelmäpuitaan hyvin.

Alcobaçan alueen omenoiden aistinvaraiset laatuominaisuudet alkoivat erottua jo varhain. ”Niissä yhdistyivät ominaisuudet, jotka tekivät niistä ainutlaatuisia: makeasta asteittain hapokkaampaan lajikkeesta riippuen, herkullinen tuoksu, lumoavan voimakas väri...”. (Natividade, M. V., 1912 – Frutas d’Alcobaça).

Ja M. Vieira Natividade jatkaa: ”Viljely oli ja on edelleen niin laajalle levinnyttä, että vielä tänäänkin, kun Alcobaçan alueella puhutaan hedelmistä ja hedelmätarhoista, tarkoitetaan omenoita ja omenatarhoja.”

Tuote-eritelmän julkaisutiedot

https://tradicional.dgadr.gov.pt/images/prod_imagens/frescos/docs/CE_maca_alcoba%C3%A7a_2021.pdf

---

(1)  EUVL L 179, 19.6.2014, s. 17.

---

| 5.6.2023 | FI | Euroopan unionin virallinen lehti | C 197/9 |
| --- | --- | --- | --- |

5.6.2023

FI

Euroopan unionin virallinen lehti

C 197/9

---

Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen

(2023/C 197/04)

Euroopan komissio on hyväksynyt tämän vähäisen muutoksen annetun komission delegoidun asetuksen (EU) N:o 664/2014 (1) 6 artiklan 2 kohdan kolmannen alakohdan mukaisesti.

Tämä vähäisen muutoksen hyväksymistä koskeva hakemus julkaistaan komission eAmbrosia-tietokannassa.

YHTENÄINEN ASIAKIRJA

”HUILE D’OLIVE DE CORSE” / ”HUILE D’OLIVE DE CORSE – OLIU DI CORSICA”

EU-nro: PDO-FR-0428-AM02 – 29.11.2021

SAN (X) SMM ( )

1.   Nimi (nimet)

”Huile d’olive de Corse” / ”Huile d’olive de Corse – Oliu di Corsica”

2.   Jäsenvaltio tai kolmas maa

Ranska

3.   Maataloustuotteen tai elintarvikkeen kuvaus

3.1.   Tuotelaji

Luokka 1–5 Rasvat (voi, margariini, öljyt jne.)

3.2.   Kuvaus 1 kohdassa nimetystä tuotteesta

”Huile d’olive de Corse” / ”Huile d’olive de Corse – Oliu di Corsica” -öljylle ovat ominaisia aromit, jotka tuovat mieleen mantelin, latva-artisokan, heinän, kuivatut hedelmät (pähkinät) tai omenan. Öljyn väri on oljenkeltaisesta vaaleankeltaiseen, jossa voi olla vivahdus vihreää.

Terävyys (johon viitataan tässä yhtenäisessä asiakirjassa termillä ”pistävyys”) ja karvaus ovat enintään 3 kansainvälisen oliivineuvoston (COI) käyttämän asteikon mukaan ilmaistuina, kun tuotetta pidetään kaupan ensimmäistä kertaa.

Vapaiden happojen pitoisuus öljyhappona ilmaistuna on enintään 1,5 grammaa 100 grammassa.

Peroksidiluku on enintään 16 milliekvivalenttia aktiivista happea oliiviöljykilogrammaa kohden silloin, kun tuotetta pidetään kaupan ensimmäistä kertaa.

Maininnalla ”récolte à l’ancienne” (perinteinen sadonkorjuu) varustetulla ”Huile d’olive de Corse” / ”Huile d’olive de Corse – Oliu di Corsica” -öljyllä on lisäksi seuraavat ominaisuudet: maku on pyöreä ja täyteläinen, ja öljyn vallitsevia aromeja ovat mustat oliivit, kuiva heinä, kuivatut hedelmät (manteli, saksanpähkinä, hasselpähkinä), macchia-pensaikon kukkaistuoksut, herkkusieni ja aluskasvillisuus.

Pistävyys ja karvaus ovat enintään 1 kansainvälisen oliivineuvoston (COI) käyttämän asteikon mukaan ilmaistuina, kun tuotetta pidetään kaupan ensimmäistä kertaa.

3.3.   Rehu (vain eläinperäiset tuotteet) ja raaka-aineet (vain jalostetut tuotteet)

Oliiviöljyä saadaan pääosin seuraavista lajikkeista:

Sabine (tunnetaan myös nimillä Sabina, Aliva Bianca, Biancaghja), Ghjermana (tunnetaan myös nimillä Ghjermana di Balagna, di Casinca, Nieladja), Capanace (tunnetaan myös nimellä Raspulada/Raspuluta), Zinzala (tunnetaan myös nimellä Pinzarole), Aliva Néra (tunnetaan myös nimillä Ghjermana du Sud, Alta Rocca) ja Curtinese (tunnetaan myös nimellä Pendola).

3.4.   Erityiset tuotantovaiheet, joiden on tapahduttava yksilöidyllä maantieteellisellä alueella

Kaikki raaka-aineen tuotantoon ja oliiviöljyn valmistukseen liittyvät toimet toteutetaan määritellyn maantieteellisen alueen sisällä.

3.5.   Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

3.6.   Tuotteen, johon rekisteröity nimi viittaa, merkitsemistä koskevat erityiset säännöt

Elintarvikkeiden pakkausmerkintöjä ja esillepanoa koskevassa lainsäädännössä edellytettyjen pakollisten merkintöjen lisäksi alkuperänimityksen ”Huile d’olive de Corse” / ”Huile d’olive de Corse – Oliu di Corsica” saaneiden oliiviöljyjen pakkausmerkinnöissä on oltava seuraavat tiedot:

| — | alkuperänimitys ”Huile d’olive de Corse” / ”Huile d’olive de Corse – Oliu di Corsica” |
| --- | --- |

—

alkuperänimitys ”Huile d’olive de Corse” / ”Huile d’olive de Corse – Oliu di Corsica”

| — | maininta ”récolte à l’ancienne” heti alkuperänimityksen jälkeen, kun kyseessä ovat itsestään pudonneista oliiveista valmistetut öljyt, |
| --- | --- |

—

maininta ”récolte à l’ancienne” heti alkuperänimityksen jälkeen, kun kyseessä ovat itsestään pudonneista oliiveista valmistetut öljyt,

| — | maininta ”appellation d’origine protégée” (suojattu alkuperänimitys) |
| --- | --- |

—

maininta ”appellation d’origine protégée” (suojattu alkuperänimitys)

| — | Euroopan unionin SAN-tunnus. |
| --- | --- |

—

Euroopan unionin SAN-tunnus.

Tiedot kootaan samaan kenttään.

Ne esitetään painopinnalla selvästi näkyvin, luettavin, pysyvin ja riittävän suurin kirjaimin, jotta ne erottuvat selvästi muista kirjainmerkinnöistä ja piirroksista.

Jos öljyjen merkinnöissä on maininta ”récolte à l’ancienne”, niissä täsmennetään myös, että öljyt on valmistettu itsestään pudonneista oliiveista.

4.   Maantieteellisen alueen tarkka rajaus

Alkuperänimityksen ”Huile d’olive de Corse” / ”Huile d’olive de Corse – Oliu di Corsica” maantieteellinen alue vastaa koko Korsikan aluetta lukuun ottamatta seuraavia kuntia: Aiti, Albertacce, Alzi, Asco, Aullène, Bastelica, Bocognano, Bustanico, Calacuccia, Cambia, Campana, Carcheto-Brustico, Carpineto, Carticasi, Casamaccioli, Casanova, Ciamanacce, Corscia, Cozzano, Cristinacce, Erone, Evisa, Felce, Ghisoni, Guagno, Guitera-les-Bains, Lano, Lozzi, Mausoléo, Mazzola, Muracciole, Novale, Olmi-Cappella, Ortale, Orto, Palneca, Pastricciola, Perelli, Pianello, Piazzali, Piedipartino, Pie-d’Orezza, Pietricaggio, Piobetta, Pioggiola, Poggiolo, Quasquara, Quenza, Renno, Rezza, Rusio, Saliceto, Sampolo, San-Lorenzo, Soccia, Tarrano, Tasso, Tavera, Tolla, Valle-d’Alesani, Vallica, Vivario ja Zicavo.

5.   Yhteys maantieteelliseen alueeseen

Korsika sijaitsee välillä 41° ja 43° pohjoista leveyttä 160 km:n etäisyydellä Provencen rannikosta. Se on pitkänomainen pohjois-eteläsuuntainen vuoristosaari, jonka keskikorkeus on 568 metriä ja joka on topografialtaan jyrkkäpiirteinen.

Maaperä, jolle oliivipuut on istutettu, on muodostunut geologisesti lähinnä kahden erilaisen merkittävimmän paikallisen kivilajin eroosiosta (graniitti ja liuske sekä kalkkikerrostumat, joita esiintyy ainoastaan alueen eteläisimmässä osassa). Näin syntynyt maaperätyyppi on köyhää, koska maannoskerros on matala ja koska savea on vähän, mutta maaperä on myös kuivaa, ja vesivarat ovat vähäiset. Puiden vedensaanti on siten täysin riippuvainen sademääristä. Vaikka ne vaihtelevat hyvin paljon vuoden ja mikroalueen mukaan, alueella vallitsee Välimeren ilmasto, jolle on tyypillistä noin viiden kuukauden kuivuus kesäisin.

Kyseiselle maaperälle on ominaista myös eroosioherkkyys, jota maaston kaltevuus korostaa.

Kuivien kesien lisäksi ilmastolle ominainen piirre ovat oliivipuille ihanteellinen lämpötila, leudot talvet, kuumat kesät ja voimakas auringonpolte, mutta sille on tyypillistä myös meren vaikutus, mikä takaa huomattavan kosteuden.

Oliivipuun kehittyminen on riippuvainen myös lämpötilasta: korkea pinnanmuodostus merkitsee olosuhteita, joissa tietyn keskikorkeuden yläpuolella esiintyy hallanvaara; tämä raja vaihtelee kunkin rinteen altistumisen mukaan.

Hallat ovat haitanneet oliivinviljelyalueiden kehitystä.

Pääasiallinen oliivinviljelyalue sijaitsee kasvillisuusvyöhykkeellä, jonka korkeus on 0–400 metriä pohjoispuolisilla ja 0–600 metriä eteläpuolisilla rinteillä. Sille ovat ominaisia korkki- ja rautatammirivit, hopeapinjat, kanerva, mansikkapuu, myrtti, mastiksipistaasi, piikkivihma ja kaitapiipensas.

Oliivipuita on ollut saarella jo pitkään, ja ne muodostavat perustan saaren oliivinviljelylle. Juuri historia selittää suurelta osin myös istutettujen lajikkeiden alkuperän: Sabine, joka on levinnein Korsikalla mutta jonka pääasiallinen esiintymisalue on Balagne, on paikallisesti valikoitunut lajike ja kehittynyt yksinomaan villioliiveista. Myös Cap Corsen alueen päälajike Capanace on valikoitunut paikallisesti. Vaikuttaa siltä, että kyseinen lajike on mukautunut melko ankariin olosuhteisiin. Cap Corsen ”Capanace”-puut altistuvatkin usein voimakkaille tuulille ja pärskeille.

Tuoreet tutkimukset ovat osoittaneet, että tietyt lajikkeet ovat peräisin Toscanasta (Ghjermana ja Ghjermana di Balagna) ja että eräät muut lajikkeet, kuten Zinzala, ovat peräisin paikallisten villioliivien ja käyttöön otettujen uusien lajikkeiden välisestä ristipölytyksestä.

Nämä tärkeimmät lajikkeet ovat siis juurtuneet maaperä- ja ilmasto-oloiltaan niille soveltuville alueille ja lisääntyneet siellä rinnakkain. Puiden ikä on nykyään osoitus kyseisten lajikkeiden soveltuvuudesta siihen maantieteelliseen ympäristöön, johon ne on istutettu, ja kiistattomasta yhteydestä tuotantoalueeseen.

”Huile d’olive de Corse” / ”Huile d’olive de Corse – Oliu di Corsica” -öljyn tuotanto perustuu vanhoihin käytäntöihin, jotka soveltuvat erityisen hyvin kyseiseen ympäristöön:

| — | Viljelymenetelmä oli ja on edelleen kiinteästi sidoksissa ympäristöön: oliivitarhojen alhainen istutustiheys ja oliivien kerääminen myöhäisessä vaiheessa. Se, että oliivien annetaan olla puissa pitkään, korostaa entisestään tuotannon vaihtelun ilmiötä. |
| --- | --- |

—

Viljelymenetelmä oli ja on edelleen kiinteästi sidoksissa ympäristöön: oliivitarhojen alhainen istutustiheys ja oliivien kerääminen myöhäisessä vaiheessa. Se, että oliivien annetaan olla puissa pitkään, korostaa entisestään tuotannon vaihtelun ilmiötä.

| — | Oliivien korjuu toteutettiin perinteisesti alueen, sadon koon, oliivilajikkeiden ja vuodenajan mukaan joko kopistelemalla puita, keräämällä suoraan puista tai keräämällä maasta. Maasta kerääminen oli yleisimmin käytetty sadonkorjuumenetelmä. Nykyään tuottajat ovat hylänneet sen, ja oliivit kerätään puun alle ripustetuista verkoista tai muista astioista.
  Oliivien sadonkorjuukausi jakautuu ajanjaksolle, joka kattaa eri lajikkeiden kukinnan. |
| --- | --- |

—

Oliivien korjuu toteutettiin perinteisesti alueen, sadon koon, oliivilajikkeiden ja vuodenajan mukaan joko kopistelemalla puita, keräämällä suoraan puista tai keräämällä maasta. Maasta kerääminen oli yleisimmin käytetty sadonkorjuumenetelmä. Nykyään tuottajat ovat hylänneet sen, ja oliivit kerätään puun alle ripustetuista verkoista tai muista astioista.

Oliivien sadonkorjuukausi jakautuu ajanjaksolle, joka kattaa eri lajikkeiden kukinnan.

| — | Puristaminen suoritetaan paljon lyhyemmän ajan kuluessa kuin ennen. Puristamojen kapasiteetin lisääntymisen ja nykyaikaistamisen ansiosta kyseiset määräajat, jotka ennen olivat pääasiallinen syy öljyn liialliselle happopitoisuudelle, ovat nykyään paljon lyhyemmät. Oliivitarhojen kaukaisen sijainnin ja tuottajien viljelytapojen vuoksi ne ovat edelleen kuitenkin joskus pidempiä kuin mantereella noudatetut määräajat. |
| --- | --- |

—

Puristaminen suoritetaan paljon lyhyemmän ajan kuluessa kuin ennen. Puristamojen kapasiteetin lisääntymisen ja nykyaikaistamisen ansiosta kyseiset määräajat, jotka ennen olivat pääasiallinen syy öljyn liialliselle happopitoisuudelle, ovat nykyään paljon lyhyemmät. Oliivitarhojen kaukaisen sijainnin ja tuottajien viljelytapojen vuoksi ne ovat edelleen kuitenkin joskus pidempiä kuin mantereella noudatetut määräajat.

Tämä sadonkorjuutapojen ja puristamojen tehokkuuden yleinen paraneminen on parantanut oliiviöljyjen laatua.

”Huile d’olive de Corse” / ”Huile d’olive de Corse – Oliu di Corsica” -öljyn maku on kohtalaisen pistävä ja terävä. Aromit voivat siten olla hienostuneita ja monivivahteisia.

Oliivilehtojen läheisyydessä esiintyvän vaihtelevan luonnonvaraisen kasviston ansiosta lopputuotteessa on mantelin ja heinän aromeja, ja maininnalla ”récolte à l’ancienne” varustetussa ”Huile d’olive de Corse” / ”Huile d’olive de Corse – Oliu di Corsica” -öljyssä on macchia-pensaikon monivivahteisia aromeja.

Tämä elintarvikkeena ja terveystuotteena sekä lukuisissa uskonnollisissa tai maallisemmissa rituaaleissa käytettävä öljy on olennainen osa saaristolaiselämää ja tunnettu laadustaan.

Korsikalaisen oliivinviljelyn ainutlaatuisuus johtuu myös vanhojen ja paikallisten lajien monipuolisuudesta.

Ruokaoliiveiksi huonommin soveltuvien pikkuoliivilajikkeiden käyttö ja öljyn, eikä syötäväksi tarkoitettujen oliivien, tuottamisen perinne ovat syynä siihen, että koko maantieteellisen alueen mikroalueiden kaikkia oliivitarhoja käytetään yksinomaan oliiviöljyn tuotantoon.

Alkuperänimityksen ”Huile d’olive de Corse” / ”Huile d’olive de Corse – Oliu di Corsica” saaneen oliiviöljyn erityisluonne on seurausta tietyn perinteen säilymisestä ja nykyaikaisten tuotantomenetelmien käytöstä yhdistettynä erityiseen luonnonympäristöön.

Oliivipuu on levinnyt itsestään eri alueille, mikä on johtanut valinnan ja ristipölytyksen kautta lajikkeiden kirjoon melko rajatulla alueella. Tämä on erityispiirre verrattuna Välimeren alueen muihin oliivinviljelyalueisiin, joilla kasvaa yleensä yksi lajike tai useampi lajike, joista yksi on vallitseva.

Eri lajikkeiden ominaispiirteistä huolimatta puihin sovelletaan yhteisiä viljelytekniikoita, ja yhteisten ilmasto-olosuhteiden vaikutuksesta raaka-aine kypsyy hitaasti erityisessä ympäristössä.

Se, että oliivien annetaan olla puissa pitkään, koska oliivipuiden istutusalueilla ei esiinny hallaa, on ”Huile d’olive de Corse” / ”Huile d’olive de Corse – Oliu di Corsica” -öljyn erityisluonteen kannalta avaintekijä, koska oliivi kerää siten ympäröivien kasvilajikkeiden ja erityisesti macchia-pensaikon tuoksut, jotka ovat havaittavissa myös maininnalla ”récolte à l’ancienne” varustetun ”Huile d’olive de Corse” / ”Huile d’olive de Corse – Oliu di Corsica” -öljyn erityisissä aromeissa.

Luonnon, ihmisten, sijainnin ja erityistekijöiden keskinäisestä vaikutuksesta ”Huile d’olive de Corse” / ”Huile d’olive de Corse – Oliu di Corsica” -öljy ei siten ole kovin altis lajikkeesta, maaperästä tai altistumisista johtuvalle vaihtelulle, ja tuotteella on koko saaren oliivintuotannolle yhteisiä ominaispiirteitä.

Tuote-eritelmän julkaisutiedot

https://info.agriculture.gouv.fr/gedei/site/bo-agri/document_administratif-321d4041-7315-4b9a-b481-75a9f3b43222

---

(1)  EUVL L 179, 19.6.2014, s. 17.

---